সাজিয়া আক্তার (৫০ দিন)। কুমিল্লার মুরাদনগরের রহিমপুর গ্রামের দিনমজুর শাহআলম মিয়ার মেয়ে সে। ফুটফুটে শিশুটিকে দেখলে যে কারোরই মায়া লাগবে। ওর শরীরের নিম্ন্নাংশে ক্ষত সৃষ্টি হয়েছে। চিকিৎসকরা জানিয়েছেন, যত দিন ক্ষত না শুকাবে তত দিন সেখানে ওষুধ লাগিয়ে যেতে হবে। এ জন্য প্রতি সপ্তাহে দুই হাজার ৮০০ টাকার ওষুধ লাগে মেয়েটির। কিন্তু দরিদ্র বাবার পক্ষে এই খরচ বহন করা কষ্টসাধ্য। তাই সমাজের সহৃদয়বান ব্যক্তিদের কাছে সাহায্য চেয়েছেন শাহআলম।